২০২৩ আইসিসি অনূর্ধ্ব-১৯ নারী টি২০ বিশ্বকাপ

২০২৩ আইসিসি অনূর্ধ্ব-১৯ নারী টি২০ বিশ্বকাপ ছিল একটি ক্রিকেট টুর্নামেন্ট যেটি ২০২৩ সালের ফেব্রুয়ারি মাসে আইসিসি অনূর্ধ্ব-১৯ নারী ক্রিকেট বিশ্বকাপের প্রথম আসর হিসেবে দক্ষিণ আফ্রিকায় অনুষ্ঠিত হয়। টুর্নামেন্টটি প্রাথমিকভাবে ২০২১ সালে অনুষ্ঠিত হওয়ার কথা থাকলেও কোভিড-১৯ মহামারির কারণে টুর্নামেন্টটি পিছিয়ে দেয়া হয়। ২০২২ সালের এপ্রিল মাসে আয়োজক হিসেবে দক্ষিণ আফ্রিকার নাম নিশ্চিত করা হয়।
টুর্নামেন্টের ফাইনালে ইংল্যান্ডকে পরাজিত করে বিজয়ী হয় ভারত। ইংল্যান্ডের গ্রেস স্ক্রিভেনস প্রতিযোগিতার সেরা খেলোয়াড় নির্বাচিত হন।
২০১৯ সালে অনূর্ধ্ব-১৯ পর্যায়ের নারীদের জন্য প্রথম কোনও ক্রিকেট বিশ্বকাপ আয়োজনের সিদ্ধান্ত নেয়া হয় ও ২০২১ সালে টুর্নামেন্টটির প্রথম আসর আয়োজনের দায়িত্ব বাংলাদেশকে দেয়া হয়। প্রাথমিকভাবে ২০২১ সালের জানুয়ারি মাসে টুর্নামেন্টটি আয়োজনের সিদ্ধান্ত নেয়া হলেও ২০২০ সালে আন্তর্জাতিক ক্রিকেট কাউন্সিল (আইসিসি) কোভিড-১৯ মহামারির কারণে টুর্নামেন্টটি পিছিয়ে যাওয়ার সম্ভাবনার কথা জানায়। ২০২১ সালের জানুয়ারি মাসে বাংলাদেশ ক্রিকেট বোর্ড (বিসিবি) সে বছরের ডিসেম্বর মাসে টুর্নামেন্টটি আয়োজনের কথা নিশ্চিত করে। কিন্তু ২০২১ সালের এপ্রিল মাসে টুর্নামেন্টটি আবারও পিছিয়ে দেয়া হয় ও ২০২৩ সালে টুর্নামেন্টটি আয়োজিত হবে বলে জানানো হয়।
২০২২ সালের জুন মাসে আইসিসি টুর্নামেন্টের যোগ্যতা অর্জন প্রক্রিয়া ঘোষণা করে। স্বাগতিক দক্ষিণ আফ্রিকার সঙ্গে অস্ট্রেলিয়া, আয়ারল্যান্ড, ইংল্যান্ড, ওয়েস্ট ইন্ডিজ, জিম্বাবুয়ে, নিউজিল্যান্ড, পাকিস্তান, বাংলাদেশ, ভারত ও শ্রীলঙ্কা আইসিসির পূর্ণ সদস্য হওয়ার সুবাদে সরাসরি বিশ্বকাপে খেলার যোগ্যতা লাভ করে। আমেরিকা অঞ্চল থেকে বাছাই প্রক্রিয়ায় অংশগ্রহণের যোগ্য একমাত্র দল হিসেবে মার্কিন যুক্তরাষ্ট্রও সরাসরি মূল প্রতিযোগিতায় স্থান লাভ করে। অবশিষ্ট চারটি স্থান আঞ্চলিক বাছাইপর্বের মাধ্যমে নির্ধারিত হয়।
এশিয়া অঞ্চলের বাছাইপর্বে জয়ী হওয়ার মাধ্যমে আঞ্চলিক বাছাইপর্ব থেকে প্রথম দল হিসেবে বিশ্বকাপে উত্তীর্ণ হয় সংযুক্ত আরব আমিরাত। পূর্ব এশিয়া-প্রশান্ত মহাসাগরীয় অঞ্চলের বাছাইপর্বের অংশ হিসেবে আয়োজিত হওয়া তিন ম্যাচের দ্বিপাক্ষিক সিরিজে পাপুয়া নিউ গিনিকে হারিয়ে বিশ্বকাপে উত্তীর্ণ হয় ইন্দোনেশিয়া। এর মাধ্যমে ইন্দোনেশিয়া যেকোনও পর্যায়ে প্রথমবারের মত কোনও আইসিসি বিশ্বকাপ টুর্নামেন্টে উত্তীর্ণ হওয়ার কৃতিত্ব অর্জন করে। ইউরোপ অঞ্চলের বাছাইপর্বের অংশ হিসেবে নেদারল্যান্ডসকে একটি দ্বিপাক্ষিক সিরিজে পরাজিত করে স্কটল্যান্ড প্রতিযোগিতায় উত্তীর্ণ হয়। আফ্রিকা অঞ্চলের বাছাইপর্বের বিজয়ী দল হিসেবে বিশ্বকাপে উত্তীর্ণ হয়ে রুয়ান্ডাও প্রথমবারের মত কোনও বিশ্বকাপে সুযোগ পাওয়ার গৌরব অর্জন করে।
অংশগ্রহণকারী ১৬টি দলকে চার দলের চারটি গ্রুপে ভাগ করা হয়। প্রতিটি গ্রুপে দলগুলো এক বার করে একে অপরের মুখোমুখি হয়। প্রতিটি গ্রুপের সেরা তিনটি দল দুটি গ্রুপ সম্বলিত সুপার ৬ পর্বে উত্তীর্ণ হয়, যে পর্বে একটি গ্রুপে গ্রুপ এ থেকে উত্তীর্ণ দলসমূহ গ্রুপ ডি থেকে আসা দলগুলোর মধ্য থেকে দুটি দলের ও অপর গ্রুপে গ্রুপ বি থেকে উত্তীর্ণ দলসমূহ গ্রুপ সি থেকে আসা দলগুলোর মধ্য থেকে দুটি দলের মুখোমুখি হয়। সুপার ৬ পর্বের দুটি গ্রুপের সেরা দুই দল সেমিফাইনালে উত্তীর্ণ হয়। টুর্নামেন্টের ফাইনাল অনুষ্ঠিত হয় ২০২৩ সালের ২৯ জানুয়ারি।
২০২২ সালের ১৬ সেপ্টেম্বর প্রতিযোগিতার সূচি ঘোষিত হয়।
২০২২ সালের আগস্ট মাসে টুর্নামেন্টের ম্যাচ আয়োজনকারী শহরসমূহের নাম ঘোষিত হয়।
২০২৩ সালের ৫ জানুয়ারি আইসিসি টুর্নামেন্টের ম্যাচ পরিচালনাকারী কর্মকর্তাদের নাম ঘোষণা করে।
ম্যাচ রেফারি
আম্পায়ার
প্রতিযোগিতায় অংশগ্রহণকারী প্রতিটি দল ১৫ সদস্যের দল ঘোষণা করে। ২০২২ সালের ১৮ অক্টোবর প্রথম দল হিসেবে নিজেদের দলীয় সদস্যদের নাম ঘোষণা করে ইংল্যান্ড।
টুর্নামেন্ট শুরুর আগে অংশগ্রহণকারী প্রতিটি দল দুটি করে আনুষ্ঠানিক প্রস্তুতিমূলক ম্যাচে অংশগ্রহণ করে।
 সুপার ৬ পর্বে উত্তীর্ণ
 সুপার ৬ পর্বে উত্তীর্ণ
 সুপার ৬ পর্বে উত্তীর্ণ
 সুপার ৬ পর্বে উত্তীর্ণ
 নকআউট পর্বে উত্তীর্ণ
 নকআউট পর্বে উত্তীর্ণ
২০২৩ সালের ৩০ জানুয়ারি আন্তর্জাতিক ক্রিকেট কাউন্সিল (আইসিসি) প্রতিযোগিতার সেরা একাদশ ঘোষণা করে।